मधुमेह बच्चों को होने वाली एक ऐसी बीमारी हैं जो लंबे समय तक चलती है। किसी भी आयु का बच्चा इससे पीड़ित हो सकता है, यहाँ तक कि एक शिशु भी। प्रतिदिन करीब २०० बच्चों में टाइप-१ की डायबिटीज़ के लक्षणों का निदान चिकित्सकों द्वारा किया जाता है। जिसके कारणवश इन बच्चों को प्रतिदिन इंसुलिन के इंजेक्शन लगाने पड़ते हैं ताकि उनके रक्त में शर्करा की मात्रा को नियंत्रित किया जा सके। मधुमेह से ग्रसित बच्चों की संख्या में ३% की वार्षिक वृद्धि हो रही है और बहुत ही छोटे बच्चों में यह वृद्धि ५% है। १५ वर्ष से कम आयु वाले लगभग ७०,००० बच्चे प्रतिवर्ष इस रोग से ग्रस्त हो रहे हैं।